György Herdics

Dr. h. c. doc. PhDr. PaedDr. ThLic. György Herdics, PhD., MBA (* 28. november 1966, Komárno) je slovenský rímskokatolícky kňaz maďarskej národnosti, titulárny opát, čestný kanonik, dekan, šéfredaktor maďarského katolíckeho týždenníka Remény, docent, vysokoškolský pedagóg, mimoriadny profesor.

Štúdiá 
Základnú školu vychodil v Komárne. V rokoch 19831987 navštevoval Gymnázium s vyučovacím jazykom maďarským v Komárne, následne v rokoch 19871991 študoval na Rímskokatolíckej cyrilometodskej bohosloveckej fakulte Univerzity Komenského v Bratislave. Postgraduálne štúdia absolvoval v Budapešti a v Ružomberku. V Budapešti v roku 2002 na univerzite Pázmány Péter Katolikus Egyetem získal licenciát teológie (ThLic.). V roku 2003 na Katolíckej Univerzite v Ružomberku získal titul PaedDr. V roku 2011 mu bola udelená hodnosť Dr. h. c. Tiež v roku 2011 získal titul PhDr. Na VŠZaSP v Bratislave získal vedeckú hodnosť PhD. v roku 2012. V roku 2014 habilitoval na VŠZaSP v Bratislave (docent). V roku 2015 získal neakademický titul MBA. Od roku 2015 je mimoriadnym profesorom.

Hodnosti a vyznamenania 
 1999 – dekan,
 2002 – čestný kanonik sídelnej kapituly v Kaloči),
 2003 – titulárny opát opátstva sv. Abraháma (Abbatia S. Abrahae de Valle Ebron),

Funkcie 
 19921996 – farár v Dolných Semerovciach,
 19962008 – farár v Trsticiach,
 1. august 20092013 – farár v Dunajskej Strede a dekan dunajskostredského dekanátu.

Spisovateľská a vydavateľská činnosť 
Od r. 2001 je šéfredaktorom maďarského katolíckeho týždenníka Remény. Je redaktorom časopisu Magyar Sion a spolušéfradaktorom časopisu Família. V rokoch 1996 až 2002 vydával katolícky kalendár s názvom Magyar Vasárnap Kalendárium. V Trnavskej arcidiecéze je členom Rady pre masovokomunikačné prostriedky. Od roku 2015 je šéfredaktorom časopisu Via socialis.

Slovenskí rímskokatolícki kňazi
Slovenskí novinári
Osobnosti z Komárna
Slovenské osobnosti maďarského pôvodu